ג'ואנה ניוסם

ג'ואנה קרוליין ניוסם (באנגלית: Joanna Caroline Newsom; נולדה ב-18 בינואר 1982) היא מוזיקאית אמריקאית מנבאדה סיטי שבקליפורניה, הידועה בקולה הייחודי, סגנון כתיבתה המוזיקלי והמילולי, ונגינתה על נבל. ניוסם נולדה בקליפורניה שבארצות הברית. ניוסם הוציאה לאור אלבום באופן עצמאי EP בשם "Walnut Whales" בשנת 2002, ו-EP בשם "Yarn and Glue" בשנת 2003. לאחר שהופיעה עם בוני פרינס בילי חתמה בלייבל "דראג סיטי", הוציאה ניוסם את אלבום הבכורה שלה, "The Milk-Eyed Mender" שהורכב ברובו מביצועים חדשים לשירים שיצאו בהקלטות הקודמות שלה, ב-2004, ממנו יצא הסינגל היחיד שלה נכון להיום, "Sprout and the Bean". לאחר מכן הופיעה בין השאר עם דוונדרה בנהארט. שיר של ניוסם בשם "Bridges and Balloons" נכלל באוסף הפולק "Golden Apples of the Sun" שערך בנהארט. המוזיקה של ניוסם בלטה בסצנת האינדי, והיא נעשתה פופולרית. אלבומה השני, "Ys", יצא בנובמבר 2006, בהפקה גרנדיוזית יותר - באלבום השתתפו נגני תזמורת, ונכללו בו חמישה שירים, כשאורכו של הקצר ביניהם, "Cosmia", הוא 7 ורבע דקות ושל הארוך מביניהם, "Only Skin", כ-17 דקות. לאלבום תרם קולות הזמר סמוג. בשנת 2007 הוציאה ניוסם EP בשם "Joanna Newsom and the Ys Street Band" בלייבל "דראג סיטי". ב-EP שלושה שירים בלבד: חידושים לשירים "Cosmia" ו"Clam, Crab, Cockle, Cowrie", ושיר חדש בשם "Coleen". בפברואר 2010 יצא לחנויות אלבומה השלישי, Have One on Me, כאלבום משולש שאורכו כשלוש שעות. ניוסם הופיעה עם להקתה במשכן לאמנויות הבמה בתל אביב ב-30 בספטמבר 2010, בהופעה שנעלה את סיבוב ההופעות הבינלאומי שלה. בדצמבר 2014 יצא לאקרנים הסרט "מידות רעות" המבוסס על ספרו של תומאס פינצ'ון בו היא קריינה ושיחקה את דמותה של סורטילאג'. אלבום האולפן הרביעי של ניוסם, "Divers", הושק ב-23 באוקטובר 2015. אל השקת האלבום התלווה סיבוב הופעות של ניוסם שכלל כ-20 הופעות ברחבי אירופה וארצות הברית. סיבוב ההופעות החל בתחילת נובמבר בעיר ברייטון, אנגליה וננעל ב-18 בדצמבר במדינת וויסקונסין, ארצות הברית. התקשורת כינתה את ניוסם אחד הקולות הבולטים של סצנת הפסיכו-פולק, אף על פי שהיא עצמה לא הזדהתה מעולם עם אף סגנון מוזיקלי. אפשר לתאר את סגנון המוזיקה שלה כאקספרימנטלי. בשיריה ניתן למצוא אלמנטים של פולק אמריקני, מוזיקת אוונגרד ומקצבים אפריקאיים. ב-2013 נישאה לשחקן והקומיקאי האמריקאי-יהודי אנדי סמברג. להם 2 בנות משותפות שנולדו ב-2017 ו-2023. האוסף The Golden Apples of the Sun (2004) עם השיר "Bridges and Ballons" (שיצא לאור במקור באלבום "The Milk-Eyed Mender") Golden Shoulders - Let My Burden Be (Doppler, 2002) The Pleased - One Piece From The Middle (self-released, 2002) The Pleased - Don't Make Things (Big Wheel Recreation, 2003) Nervous Cop - Nervous Cop (5 Rue Christine, 2003) Vetiver - Vetiver (Dicristina Stair, 2004) Smog - A River Ain't Too Much To Love (Drag City, 2005) Vashti Bunyan - Lookaftering (Fat Cat Records, 2005) RF & Lili De La Mora - 'Eleven Continents' (Rowing At Sea / Time Release Records, 2007) Moore Brothers - 'Aptos' (American Dust, 2009) Golden Shoulders - Get Reasonable (2009) Kevin Barker - You and Me (Gnomonsong, 2010)[2] דה רוטס - (How I Got Over, 2010) מדיה וקבצים בנושא ג'ואנה ניוסם בוויקישיתוף אתר האינטרנט הרשמי של ג'ואנה ניוסם ג'ואנה ניוסם, ברשת החברתית פייסבוק ג'ואנה ניוסם, במסד הנתונים הקולנועיים IMDb (באנגלית) ג'ואנה ניוסם, באתר AllMovie (באנגלית) ג'ואנה ניוסם, במסד הנתונים הקולנועיים KinoPoisk (ברוסית) ג'ואנה ניוסם, באתר ספוטיפיי ג'ואנה ניוסם, באתר Last.fm (באנגלית) ג'ואנה ניוסם, באתר AllMusic (באנגלית) ג'ואנה ניוסם, באתר MusicBrainz (באנגלית) ג'ואנה ניוסם, באתר דיזר ג'ואנה ניוסם, באתר Yandex.Music (ברוסית) ג'ואנה ניוסם, באתר Discogs (באנגלית) ג'ואנה ניוסם, באתר Songkick (באנגלית) ג'ואנה ניוסם, באתר Genius ג'ואנה ניוסם, באתר בנדקמפ ג'ואנה ניוסם, באתר בילבורד (באנגלית) עינב שיף‏, השדה האדומה: על ההופעה של ג'ואנה ניוסום, באתר וואלה, 1 באוקטובר 2010 [1] On the charts: Johnny Cash, Joanna Newsom make their debuts; Sade still leads - latimes.com The Roots enlist Joanna Newsom, John Legend, Jim James for new album | The Music Mix | EW.com